钦定古今图书集成/明伦汇编/宫闱典/第017卷 > 隋
## 钦定古今图书集成/明伦汇编/宫闱典/第017卷 > 隋

隋定皇太后舆服印玺之制。

按《隋书礼仪志》：“皇太后乘重翟车，青质，金饰诸末。朱
轮，金根、朱牙。其箱饰以重翟羽，青油𫄸朱里，通幰，绣
紫帷，朱丝络网，绣紫络带。八銮在衡，锡鞶缨十二就，
金㚇方𨰿，插翟尾，朱总。”〈总以朱为之如马缨而小著马勒在两耳两镳也〉驾
苍龙，受册，从郊禖、享庙则供之。皇太后服同于后服，
而贵妃以下，并亦给印。皇太后玺，以白玉为之，方一
寸二分，螭兽钮，文各如其号。玺不行用，有令，则太后
以宫名“卫尉印。”